hu hu en en el hu hu en hu hu hu hu hu sk en hu hu en en hu es hu ca hu es hu hu hu hu hu hu hu hu en hu hu hu id hu war hu en en en en en hu hu en en en hu en en en fa en en en en en hu en hu hu en hu en hu hu en en el en hu hu az en fr en hu hu en de ast en en hu en hu de en hu hu cs hu hu hu hu hu hu hu hu en hu hu hu hu hu hu hu fi es en en hbs_lat hu en en hu en hu en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr en
Főváros vagy nem? | Magyar-Tajvani Egyesület
Primary Menu Skip to content
Én eléggé city girl vagyok ezért is választottam a fővárost. Nem is csalódtam benne, imádom, el sem tudnám magam képzelni másik tajvani városban. 🙂  …. De ez én vagyok. Max Kaohsiungot ajánlanam még. 🙂   Szerintem nem érdemes a személyiségedtől homlok egyenest más életstílusba bele vágni, csak azért, hogy megismerj egy másik kultúrát.mert hiába Taipei nagy város meg international azért itt is lesz kultúrsokk bőven, és az első pár hónap után amikor lecseng az újdonság varázsa már keresi az ember azokat a dolgokat amiket otthon megszokott, otthon is szeretett csinálni. ezért szerintem az a legjobb ha az ember az otthoni életkéjéhez “hasonló” körülményeket keres itt is. Aztán úgy is utazgat majd és saját maga döntheti el melyik város tetszik neki jobban {….}.Sz.O.
Nekem nagyon tetszik a főváros sokszínűsége, a jó közlekedés. És a kevesebb dialektus a nyelvtanulás szempontjából hasznosabb. F.H.
Az az igazság, hogy Taipei szerencsére elég nagy ahhoz, hogy megtalálja mindenki a maga ízlésének való környezetet, illetve nyelvsulit vagy egyetemet.
Ahogy Sz.O. is mondta, aki inkább urbánus, annak egyetemek közül is olyat kell választania, ami a város pörgős kerületeiben van, mint a Taida vagy a Shida.
Aki olyat szeretne, ami külkerület, de még bőven a város része, minden van, ami kell az élethez és mondjuk fél órán belül el lehet érni a nyüzsibb részeket, annak a Zhengda pl tökéletes.
Ha pedig teljesen hegyes-dombos-erdős környezetre vágyik valaki, azt is megtalálja. Ahova én járok egyetem pl ilyen: a nemzeti parkban van. Viszont hátulütője, hogy majdnem mindentől messze van és nem annyira kényelmes, mint a lentiek (pl kevesebb bolt, vagy messzebb lévő boltok). Ennek ellenére én imádom, mert a jó levegő a látvány kárpótol, és azért ha megszokod, akkor már teljesen természetes lesz, viszont az én egyetemem nyelvsulija nem a fő kampuszon van, hanem a Daan kerületbe, ami megint csak egy nyüzsibb rész, de nem tudom mennyire jó a nyelvsulija, ajánlani nem tudom. Sok jót hallottam a Fuda nyelvsulijáról {….}, meg az egyetemről is.
Ezen kívül azt tudnia kell a jelentkezőknek, hogy itt egyetem-városok vannak, igazi kampusszal, amit otthon nem találsz meg, az egyetem a diákokra van berendezkedve, ami azt jelenti, hogy minden van, ami kell az élethez, sőt több is, és ez vonatkozik az egyetemek környékére is, erre vannak berendezkedve. Úgyhogy szerintem, aki tanulni jön és nem üdülni, annak kb mindegy, hogy hova megy, a lényeg az oktatás minősége. Ha a szabadidejében utazgatni, várost-felfedezni akar, akkor megint mindegy, hogy hol van, melyik városban, mert mindenhol sok a látnivaló.
Én Kaohsiung tömegközlekedéséről hallottam, hogy a buszok nem túl sűrűn járnak (passz, hogy igaz-e), viszont van ugye mrt, két vonal. Taichungban még épül, viszont Taichung a 3. legnagyobb város, és nincs annyira messze Taipeitől (busszal 3 óra kb, és van magasvasút, ami gyors, csak drága). Nekem Tainan tömegközlekedésével nem volt bajom, olyan, mint Magyarországon a vasút.  Van egy kp. és onnan megy minden (azért nem laknék ott  ). V.D.
Kaohsiong tömegközlekedésileg teljesen oké, az MRT teljesen megbízható, a buszok sem vészesek. Lehet hogy ritkán jár, de ha ki van írva, hogy jön, akkor tényleg jön. Tainanon ez már nem feltétlenül igaz, úgyhogy vagy rászánsz egy délutánt, hogy eljuss valahova (időre odaérni valahova teljesen esélytelen), vagy veszel egy biciklit. Vagy beköltözöl a központba és mindenhova gyalog jársz, én ezt csináltam. 🙂 K.B.
Tajpej szép, izgalmas, nagy, multikulti, divatos, de Tajpej nem Tajvan. Vagyis nem reprezentatív. Gondolom mindenki hallotta a 天龍國 kifejezést. Ha az ember megkérdez egy törzsgyökeres tajpeji lakost a sziget többi részéről, valószínűleg csak egy fintort és leszóló megjegyzést kap, hogy Tajpejen kívül minden vidék, ahol az emberek fura dolgokat esznek és tajvaniul karattyolnak. A tajpejiek nagy része soha nem járt még a Tajpej 101-es épületében, mert úgy tartják oda csak a vidéki bugrisok járnak délről. De ezzel szemben Kínai Holdújévkor egész Tajpej kiürül, mert az emberek nagy része visszatér a szülővárosába, azaz “vidékre” Sokaknak ez az egyetlen alkalom, hogy kiteszik a lábukat a fővárosból. No persze ez egy sarkított kép, nem mindenkire igaz, de ha az embert jobban érdekli az ország kultúrája, az emberek identitása, akkor érdemesebb más városokban gondolkodnia. Én jelenleg Kaohsziungban élek, rendkívül dinamikusan fejlődő, tiszta, kulturált város, pezsgő fiatalos lendülettel és éledező kulturális színtérrel (tudtátok, hogy itt is van egy The Wall?), ahol azért megvan a vidék bája is még. A közlekedés teljesen korrekt, van metró, rohamos léptekben fejlődő buszrendszer, ingyen bérelhető biciklik és széles utak. Azoknak érdemes Kaohsiungban gondolkozni, akik szeretik a tengert, a meleg trópusi levegőt, a hegyeket, de a várost is. Az árak abszolút vállalhatóak. Tajnanban éltem még jó pár évet, az előttem szólókhoz csatlakoznék, nyugis kis város, ahol sok minden nem történik, talán elmondhatjuk ez a dél-tajvani 本省人 kultúra és életmód magja, központja: öreg város, öreg épületekkel, öreg emberekkel (még a kóbor kutyák is mind öregek), beszűkült látásmóddal, ahol az idő szinte megállt. Ellenben nagyon olcsó az élet, a lakbér kb. fele annyi mint Tajpejben, vagy más nagy városban, az étel-ital pedig jó és szintén nem drága. Viszont itt az ember nem fog Linkin Park koncertre menni, az biztos. Hardcore tanulóknak és nyugdíjasoknak kitűnő választás, vagy ha az NCKU miatt jön ide az ember. Ott van még Taichung, ami köztudottan a bűnözés és az éjszakai élet melegágya, anno, amikor a gengsztereket kitessékelték Tajpejből, ide rendezkedtek be. Ettől függetlenül élhető, jó város, reális árakkal, viszonylag jó közlekedéssel és hát elérhető közelségben vannak Tajvan legszebb hegyei, tavai és vízesései. Van 2-3 nagyon jó egyetem is, plusz a bulizni vágyóknak számtalan lehetőséggel szolgál. Plusz jó az időjárás is, állítólag itt a legszárazabb a levegő az egész szigeten. Aki, pedig a természet lágy ölére vágyik, és nem érdekli a világ forgataga, esetleg érdeklődik az aboriginál kultúra iránt, vagy csak remeteként akar élni, annak ott van Hualian és Taitung. Mindkettő fantasztikus természeti adottságokkal rendelkezik, és egyetemük is van, nem is rossz, ahogy hallottam. Hipszter kalandoroknak kötelező Igazából, mindegy, hogy hol telepszik le az ember, hiszen az életét mindenki saját maga alakítja ki, de tény, hogy aki inkább multikulturális környezettel szeretné körbevenni magát, érdemes Tajpejbe mennie, akit inkább a hely szelleme érdekel és szeretne többet megtudni az itt élőkről, az jobban teszi ha nem a fővárosba megy. Azt nem tudom megállapítani, hogy Tajpejben mennyire lehet tajvani barátokat szerezni, de annak köszönhetően, hogy “vidéken” kevesebb a külföldi, és az emberek szörnyen kedvesek, elég könnyű tartós barátságokat kialakítani helyiekkel, akik aztán elviszik az embert mindenféle szuper helyre, ahova talán magától nem találna oda. Ezzel a kis szösszenettel persze nem azt akarom mondani, hogy a főváros nem jó, csak, hogy minden helynek megvan az előnye és hátránya. 報告結束 🙂 K.G.
Kaohsiung is city. Az NSYSU CLC-ben remek tanárok vannak, az egyetem elhelyezkedése is nagyon jó, a város nagyon pezsgő. Cs.G.
Mielőtt Taichungba jöttem azt olvastam róla az interneten, hogy nincs igazán egy nagy központja, az egész város egy nagy belváros. Ebben bízva egyetem választásakor nem is néztem meg alaposabban a térképet, ami végül is elég nagy hiba volt. Az igaz, hogy vannak nagyobb lakónegyedek, de a város igazi központja mégis 西屯 (xitun)-ban van, ott vannak a mozik, a nagy bevásárlóközpontok, és a legnagyobb vasút és buszállomás ahonnan el lehet jutni a többi nagyvárosba. Én most 沙鹿-ban élek, ahol az általános boltokat és üzleteket leszámítva az égegyadta világon más nincs, még egy rendes bár se nagyon, ha iszogatni vagy KTV-zni akarunk, buszozni kell egy jó másfél órát. Taichung Tajvan legjobb városa, itt a legjobb az időjárás az országban, egyik napsütéses nap a másik után,Tajvan Kaliforniájának is hívják. Legnagyobb előnye a déli városokkal szemben, hogy közel sem beszélik annyian a taiwani nyelvjárást, mint délen. Úgy hallottam Tainan-ban a legrosszabb a helyzet ilyen téren. Szóval Taichung jó város, de 西,北 vagy 南屯-ban ajánlatos élni. M.A.
Taida – National Taiwan University
Shida – National Taiwan Normal University
Zhengda – National ChengChi University
NSYSU CLC – National Sun Yat-Sen University Chinese Language Center
沙鹿/西屯/北屯/南屯 – ShaLu/XiTun/BeiTun/NanTun (Taichung negyedei)
A térkép az Oriental Travel oldaláról származik! Forrás: http://www.orientaltravel.com/Taiwan_map.htm
Previous PostÖsztöndíj Programok – Gyakran Ismételt KérdésekNext PostEgy kényelmes ország – posztajánló
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
This site uses Akismet to reduce spam. Learn how your comment data is processed.
Categories Select Category _MyTaiwan all Aktuális Chinese post English post Formosa Exhibition Hírlevél Konferencia Közlekedés Kultúra Language Exchange 語言交換 Látnivaló LinKosár Magyar posts Ösztöndíj Prof. Dr. Jordán Gyula Essay Contest TAA members Taiwan info Taiwan Movie Club
A 2017 évi ösztöndíj tájékoztató után 2017/02/22
Tajvan szigete egy csésze teán keresztül – sajtóválogatás 2017/01/30
Formosa’s Golden Treasure – Tea exhibition at the Damjanich János Museum: POSTER NO 7 2017/01/24
Rólunk / About / 我們
Üdvözlünk a 匈牙利台灣協會 Magyar-Tajvani Egyesület  honlapján!
Magyar – Kínai nyelvgyakorlás
Proudly powered by WordPress